CELEX: 52019PC0132
Language: el
Date: 2019-03-12
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την κατανομή των αλιευτικών δυνατοτήτων βάσει του πρωτοκόλλου της συμφωνίας Σύμπραξης Βιώσιμης Αλιείας μεταξύ της Ευρωπαϊκής Ένωσης και της Δημοκρατίας της Γκάμπιας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.3.2019
            COM(2019) 132 final
            2019/0074(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            σχετικά με την κατανομή των αλιευτικών δυνατοτήτων βάσει του πρωτοκόλλου της συμφωνίας Σύμπραξης Βιώσιμης Αλιείας μεταξύ της Ευρωπαϊκής Ένωσης και της Δημοκρατίας της Γκάμπιας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Βάσει των σχετικών διαπραγματευτικών οδηγιών, η Επιτροπή διεξήγαγε διαπραγματεύσεις με την κυβέρνηση της Γκάμπιας με σκοπό τη σύναψη νέας συμφωνίας αλιευτικής σύμπραξης βιώσιμης αλιείας μεταξύ της Ευρωπαϊκής Ένωσης και της Δημοκρατίας της Γκάμπιας. Μετά το πέρας των εν λόγω διαπραγματεύσεων, στις 19 Οκτωβρίου 2018, μονογραφήθηκε νέα συμφωνία και το πρωτόκολλο εφαρμογής της. Η νέα συμφωνία καταργεί και αντικαθιστά την υφιστάμενη συμφωνία· καλύπτει περίοδο έξι ετών από την ημερομηνία έναρξης της προσωρινής εφαρμογής της, που δύναται να ανανεωθεί με σιωπηρή παράταση. Το νέο πρωτόκολλο καλύπτει εξαετή περίοδο από την ημερομηνία προσωρινής εφαρμογής που ορίζεται στο άρθρο 13, ήτοι από την ημερομηνία υπογραφής του από τα μέρη.  
            
            
               Ο κύριος στόχος της νέας συμφωνίας σύμπραξης είναι η κατάρτιση ενός επικαιροποιημένου πλαισίου το οποίο θα λαμβάνει υπόψη τις προτεραιότητες της μεταρρυθμισμένης κοινής αλιευτικής πολιτικής και της εξωτερικής της διάστασης με στόχο τη σύναψη στρατηγικής σύμπραξης σε θέματα αλιείας μεταξύ της Ευρωπαϊκής Ένωσης και της Γκάμπιας.
            
            
               Στόχος του πρωτοκόλλου είναι η παροχή αλιευτικών δυνατοτήτων για τα σκάφη της Ευρωπαϊκής Ένωσης στα ύδατα της Γκάμπιας, λαμβανομένων υπόψη των διαθέσιμων επιστημονικών αξιολογήσεων, ιδίως εκείνων της Επιτροπής Αλιείας Κεντροανατολικού Ατλαντικού (COPACE), και σύμφωνα με τις βέλτιστες διαθέσιμες επιστημονικές γνωμοδοτήσεις και τις συστάσεις της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) εντός των ορίων του διαθέσιμου πλεονάσματος. Η Επιτροπή βασίστηκε, μεταξύ άλλων, στα αποτελέσματα αξιολόγησης προοπτικών, η οποία πραγματοποιήθηκε από εξωτερικούς εμπειρογνώμονες, σχετικά με το ενδεχόμενο σύναψης νέας συμφωνίας και πρωτοκόλλου. Στόχος είναι επίσης να ενισχυθεί η συνεργασία μεταξύ της Ευρωπαϊκής Ένωσης και της Δημοκρατίας της Γκάμπιας, με σκοπό την προώθηση βιώσιμης αλιευτικής πολιτικής και  υπεύθυνης εκμετάλλευσης των αλιευτικών πόρων στην αλιευτική ζώνη της Γκάμπιας, προς το συμφέρον και των δύο μερών.
            
            
               Το πρωτόκολλο προβλέπει αλιευτικές δυνατότητες στις εξής κατηγορίες:
            
            
               -
                     28 θυνναλιευτικά γρι-γρι.
            
            
               -
                     10 θυνναλιευτικά με καλάμι·
            
            
               -
                     3 μηχανότρατες (για αλιεία μαύρου μερλούκιου, βενθοπελαγικού είδους βαθέων υδάτων).
            
            
               Αυτές οι αλιευτικές δυνατότητες θα πρέπει να κατανεμηθούν μεταξύ των κρατών μελών. 
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομική βάση που έχει επιλεγεί είναι η Συνθήκη για τη λειτουργία της Ευρωπαϊκής Ένωσης, της οποίας το άρθρο 43 παράγραφος 3 ορίζει ότι το Συμβούλιο θεσπίζει, κατόπιν πρότασης της Επιτροπής, την κατανομή των αλιευτικών δυνατοτήτων. 
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Το πεδίο δράσης εμπίπτει στην αποκλειστική αρμοδιότητα της ΕΕ.
            
            
               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Το σχέδιο κανονισμού δεν έχει καμία επίπτωση στον προϋπολογισμό της Ένωσης
            
            
         
         
            
               4.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Η παρούσα διαδικασία κινείται παράλληλα με τις διαδικασίες που αφορούν την απόφαση του Συμβουλίου σχετικά με την υπογραφή, εξ ονόματος της Ένωσης, της συμφωνίας αλιευτικής σύμπραξης βιώσιμης αλιείας μεταξύ της Ευρωπαϊκής Ένωσης και της Δημοκρατίας της Γκάμπιας, καθώς και με την απόφαση του Συμβουλίου για τη σύναψή της. Ο παρών κανονισμός θα πρέπει να τεθεί σε εφαρμογή μόλις καταστεί δυνατή η ανάπτυξη αλιευτικών δραστηριοτήτων δυνάμει της συμφωνίας, δηλαδή κατά την ημερομηνία εφαρμογής του πρωτοκόλλου εφαρμογής της συμφωνίας.
            
            
               2019/0074 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               σχετικά με την κατανομή των αλιευτικών δυνατοτήτων βάσει του πρωτοκόλλου της συμφωνίας Σύμπραξης Βιώσιμης Αλιείας μεταξύ της Ευρωπαϊκής Ένωσης και της Δημοκρατίας της Γκάμπιας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               1)
                     Η Επιτροπή διαπραγματεύτηκε, εξ ονόματος της Ευρωπαϊκής Ένωσης, νέα συμφωνία σύμπραξης βιώσιμης αλιείας μεταξύ της Ευρωπαϊκής Ένωσης και της Δημοκρατίας της Γκάμπιας (εφεξής «συμφωνία σύμπραξης»), καθώς και νέο πρωτόκολλο εφαρμογής της συμφωνίας σύμπραξης («το πρωτόκολλο»). 
            
            
               2)
                     Η συμφωνία αλιευτικής σύμπραξης και το πρωτόκολλο μονογραφήθηκαν μετά το πέρας των διαπραγματεύσεων στις 19 Οκτωβρίου 2018.
            
            
               3)
                     Η συμφωνία συνεργασίας καταργεί την προηγούμενη συμφωνία μεταξύ της κυβέρνησης της Δημοκρατίας της Γκάμπιας και της Ευρωπαϊκής Οικονομικής Κοινότητας για την αλιεία στα ανοικτά των ακτών της Γκάμπιας, που τέθηκε σε ισχύ στις 2 Ιουνίου 1987.
            
            
               4)Σύμφωνα με την απόφαση 2018/.../ΕΕ του Συμβουλίου
                  1
               , η νέα συμφωνία σύμπραξης και το πρωτόκολλο υπεγράφησαν στις  ... [να προστεθεί η ημερομηνία υπογραφής].
            
            
               5)Το πρωτόκολλο καλύπτει περίοδο έξι ετών από την ημερομηνία εφαρμογής του.
            
            
               6)Οι αλιευτικές δυνατότητες που προβλέπονται από το πρωτόκολλο θα πρέπει να κατανεμηθούν στα κράτη μέλη για όλη την περίοδο εφαρμογής του πρωτοκόλλου.
            
            
               7)Το πρωτόκολλο θα εφαρμόζεται σε προσωρινή βάση από την ημερομηνία της υπογραφής του, προκειμένου να εξασφαλιστεί η ταχεία έναρξη των αλιευτικών δραστηριοτήτων των ενωσιακών σκαφών. Ως εκ τούτου, ο παρών κανονισμός θα πρέπει να εφαρμόζεται από την ίδια ημερομηνία,
            
            
         
         
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Οι αλιευτικές δυνατότητες που έχουν καθοριστεί βάσει του πρωτοκόλλου σχετικά με την εφαρμογή της συμφωνίας αλιευτικής σύμπραξης μεταξύ της Ευρωπαϊκής Ένωσης και της Δημοκρατίας της Γκάμπιας («το πρωτόκολλο») κατανέμονται μεταξύ των κρατών μελών ως εξής:
            
            
               α)θυνναλιευτικά γρι-γρι: 
            
            
                     
                        Ισπανία
                     
                  
                  
                     
                        16 σκάφη
                     
                  
               
                     
                        Γαλλία
                     
                  
                  
                     
                        12 σκάφη
                     
                  
               
               β)αλιευτικά με καλάμι: 
            
            
                     
                        Ισπανία
                     
                  
                  
                     
                        8 σκάφη
                     
                  
               
                     
                        Γαλλία
                     
                  
                  
                     
                        2 σκάφη
                     
                  
               
               γ)μηχανότρατες αλιείας βενθοπελαγικών ιχθύων βαθέων υδάτων: 
            
            
                     
                        Κράτος μέλος
                     
                  
                  
                     
                        ανώτατος αριθμός των μηχανοτρατών αλιείας βενθοπελαγικών ιχθύων βαθέων υδάτων που δραστηριοποιούνται ανά πάσα στιγμή
                     
                  
                  
                     
                        Αριθμός αδειών αλιείας τρίμηνης διάρκειας που χορηγούνται ανά έτος
                           2
                        
                     
                  
                  
                     
                        Τόνοι των ειδών-στόχων, όπως ορίζεται στο προσάρτημα 2β του παραρτήματος του πρωτοκόλλου
                     
                  
               
                     
                        Ισπανία
                     
                  
                  
                     
                        3
                     
                  
                  
                     
                        10
                     
                  
                  
                     
                        625
                     
                  
               
                     
                        Ελλάδα
                     
                  
                  
                     
                  
                  
                     
                        2 (σε δύο τρίμηνα)
                     
                  
                  
                     
                        125
                     
                  
               
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την ημερομηνία εφαρμογής του πρωτοκόλλου.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L ..., ..., σ. .
               
               
                  
                     (2)
                  
                        Τα ενδιαφερόμενα κράτη μέλη συνεργάζονται με την Επιτροπή προκειμένου να συντονίζουν τη χρήση των αδειών αλιείας τρίμηνης διάρκειας.